Jan Sigbjørnsen

Jan Sigbjørnsen (født 2. januar 1959) er en norsk politiker (H) som fra 2011 til 2019 var ordfører i Flekkefjord kommune.

Sigbjørnsen har vært nestleder i teknisk hovedutvalg og leder av utvalg for helse og velferd samt varamedlem til formannskapet før han ble ordfører. I 2009 ble han valgt som 3. varamann for Vest-Agder Høyre til Stortinget.

I 1978 gikk Sigbjørnsen ut fra Flekkefjord gymnas. Etter å ha avtjent verneplikten i Hans Majestet Kongens Garde tok han utdanning innen regnskap og revisjon. Fra 1981 til 1995 arbeidet han i familiens slakterbutikk. Da den ble nedlagt, arbeidet han fra 1996 med regnskap og personalsaker i firmaet Aeron i Flekkefjord.

Han har også vært spiller og trener i Flekkefjord Fotballklubb. Han har trent alle lag fra miniputter til A-lag og ble utnevnt til æresmedlem av klubben på 1980-tallet.Jan Sigbjørnsen hos Høyre 

 Referanser 

Kategori:Ordførere i Flekkefjord
Kategori:Høyre-ordførere i Vest-Agder
Kategori:Norske fotballspillere
Kategori:Norske fotballtrenere
Kategori:Fotballspillere for Flekkefjord FK
Kategori:Personer fra Flekkefjord kommune